ACORDO XUNTA DE GOBERNO LOCAL REPRESENTANTES MUNICIPAIS NO CONSELLO TERRITORIAL DA PROPIEDADE INMOBILIARIA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 02/09/2019)

C E R T I F I C O: Que a Xunta de Goberno Local, na sesión ordinaria do 26 de xullo de 2019, adoptou o seguinte acordo: Dáse conta da proposta de data 22/07/19, asinada pola secretaria do Goberno Local e polo alcalde, que di o seguinte: Visto o informe de data 22/07/19, emitido pola Directora de Ingresos que figura neste Expte.623/1102, en relación co apartado Décimo do acordo da Xunta de Goberno Local, sesión ordinaria do 17/07/19, relativo á designación de representantes do Concello de Vigo no Consello Territorial da Propiedade Inmobiliaria da Subxerencia Territorial da Dirección Xeral do Catastro da Delegación de Facenda de Vigo. polo que se indica a procedencia de nomeamento do Sr/a Concelleiro/a así como do/a suplente como vocal representante e suplente no “Consello Territorial da Propiedade Inmobiliaria de Pontevedra”, organismo adscrito á Delegación de Economía e Facenda de Pontevedra e, regulado nos artigos 13, 14 e 15 do RD 417/2006 de 7 de abril polo que se desenvolve o Texto Refundido da Lei do Catastro Inmobiliario, procede, de conformidade co sinalado no art.127. m) da Lei 7/1985, do 2 de abril, Reguladora das bases do réxime local, emitir proposta á Xunta de Goberno Local, deixando sen efecto o apartado Décimo do acordo da XGL do 11/07/19, relativo á DESIGNACIÓN REPRESENTANTES MUNICIPAIS EN PADROADOS, FUNDACIÓNS E EN DIVERSOS ÓRGANOS E ENTIDADES PÚBLICAS e, consecuentemente emitir nova proposta. De conformidade coa normativa sinalada, esta Alcaldía somete á consideración da Xunta de Goberno Local a seguinte proposta: Primeiro.— Deixar sen efecto o apartado Décimo do acordo da Xunta de Goberno Local, sesión ordinaria do 17/07/19, relativo á designación de representantes do Concello de Vigo no Consello Territorial da Propiedade Inmobiliaria da Subxerencia Territorial da Dirección Xeral do Catastro da Delegación de Facenda de Vigo. Segundo.— O Concello de Vigo estará representado no Consello Territorial da Propiedade Inmobiliaria de Pontevedra, organismo adscrito á Delegación de Economía e Facenda de Pontevedra e, regulado nos artigos 13, 14 e 15 do RD 417/2006 de 7 de abril polo que se desenvolve o Texto Refundido da Lei do Catastro Inmobiliario pola Concelleira-Delegada da Área de Contratación, Patrimonio e Xestión Municipal, Dª Karina Rosario Aurelia Txapartegi Townend. Exercerá de vocal suplente á Directora de Ingresos do Concello de Vigo, Dª Marjorie Frugoni Ripalda. Terceiro.— Comunicar o Acordo da Xunta de Goberno Local ao Consello Territorial da Propiedade Inmobiliaria de Pontevedra, á Concelleira-Delegada da Área de Contratación, Patrimonio e Xestión Municipal, Dª Karina Rosario Aurelia Txapartegi Townend. Exercerá de vocal, á Maria Adelaide Manarel Ould Sidi, e demais persoas que poida resultar implicadas. Cuarto.— O presente acordo entrará en vigor no mesmo momento da súa sinatura, sen prexuízo da súa publicación no Boletín Oficial da Provincia. Publíquese así mesmo na sede electrónica municipal para os efectos do disposto no artigo 6 da Lei 19/2013, de 9 de decembro, de Transparencia, Acceso á información pública e Bo goberno. Quinto.— Deste acordo darase conta de forma individualizada ao Pleno da Corporación para os efectos de que quede informado do mesmo; de conformidade co establecido no art.44 do RD 2568/1985, en relación co 38. d) do mesmo corpo legal. Acordo.— A Xunta de Goberno local aproba a precedente proposta. E para que así conste e produza os seus efectos, emito a presente certificación coa salvedade do artigo 206 do Regulamento de organización, funcionamento e réxime xurídico das entidades locais, de orde do Excmo. Alcalde, en Vigo na data da sinatura dixital. CCA/me V. e Pr. O ALCALDE, Abel Caballero Alvarez.